**Power metal** je štýl metalu, ktorý kombinuje rysy tradičného metalu a speed metalu, často za symfonického kontextu. Vo všeobecnosti ho možno charakterizovať vznešenejším zvukom, na rozdiel od ťažkého a nesúzvučného zvuku rozšíreného v štýloch ako doom metal a death metal. Powermetalové skupiny sú obyčajne typické svojimi hymnickými skladbami s fantazijnou tematikou a silnými refrénmi, vytvárajúc tak divadelný, dramatický a emocionálne „silný" zvuk.
Tento pojem sa prvýkrát objavil v polovici 80. rokov 20. storočia a vzťahuje sa na dva odlišné, avšak veľmi podobné štýly: jeden vyvinutý a praktikovaný v Severnej Amerike s tvrdším zvukom podobným speed metalu, a potom druhý, väčšmi rozšírený a populárnejší štýl založený v Európe (predovšetkým v Nemecku, Poľsku, Škandinávii), v Austrálii, v Severnej Amerike, v Hongkong, a v Japonsku, ktorý je charakteristický jemnejším, melodickejším zvukom a častejším využívaním klávesov.

Pôvod
-----

Čo sa textov týka, základy power metalu položil koncom 70. rokov vo svojej tvorbe Ronnie James Dio. Fantazijné texty, ktoré napísal pre skupinu Rainbow, sa zaoberali tematikou stredoveku, renesancie, ľudovej tvorby a science fiction, čo priamo ovplyvnilo moderné powermetalové kapely. Rob Halford zo skupiny Judas Priest vytvoril koncepciu typického powermetalového spevu. Jeho takmer stále vysoko položený spev sa stal jednou z charakteristických čŕt power metalu. Zdvojený gitarový zvuk zosnovaný duom Downing-Tipton mal nesmierny vplyv na tento subžáner. Ďalšia britská kapela, Iron Maiden, vniesla do metalu epickú a melodickú senzibilitu, vytvoriac tak kvázi hymnickú hudbu, ktorú si možno poľahky pospevovať, čiže vlastnosti, ktoré zväčša prijali za svoje aj moderní powermetaloví hudobníci. Vznik ranej nemeckej powermetalovej scény bol možný predovšetkým za pomoci skupín Scorpions a Accept. Švédsky gitarista Yngwie Malmsteen mal svojím presným a rýchlym neoklasickým štýlom veľký vplyv na budúcich powermetalových gitaristov. Jeho spoluhráč Jens Johansson zmodernizoval klávesový zvuk Jona Lorda z Deep Purple, ktorý sa následne stal súčasťou žánru. A naostatok treba spomenúť skupinu Manowar, ktorej mytologické texty typu „meč a mágia" ovplyvnili množstvo powermetalových skupín.

Charakteristické znaky
----------------------

Kai Hansen zo skupiny Gamma Ray počas predstavenia v španielskej Barcelone. Hansen je vo všeobecnosti považovaný za „krstného otca power metalu".
V súčasnosti sa power metal spája s rýchlym tempom a melodickými harmóniami, zvuk býva zmiešaný z črtami speed metalu, hudobného predchodcu power metalu.

### Spev

V power metale hrá veľmi dôležitú úlohu spevák, využívajúci „čistý" spev v oveľa väčšej miere než v extrémnych metalových žánroch, kde sa spravidla využívajú hrdelné vokály. Speváci zväčša kráčajú v šľapajach takých legiend heavymetalového spevu ako Ronnie James Dio, Bruce Dickinson, Rob Halford, Geoff Tate a iných. Spev je väčšinou vo veľmi vysokých tónoch, a vokálny rozsah je obyčajne veľmi široký. Väčšina spevákov tohto žánru spieva v tenore, čo im umožňuje dosahovať veľmi vysoké tóny, napríklad Timo Kotipelto zo skupiny Stratovarius a Michael Kiske (ex-Helloween). Avšak existujú aj výnimky a mnohí speváci spievajú barytón alebo bas. Niektorí speváci spievajú drsnejším, thrashmetalovým spôsobom, napríklad Chris Boltendah zo skupiny Grave Digger, Kai Hansen z Gamma Ray a Peavy Wagner z kapely Rage, alebo dokonca používajú murmur, napr. Alexi Laiho z Children of Bodom a Jari Mäenpää zo skupiny Wintersun. Mnohí powermetaloví vokalisti, a obzvlášť Hansi Kürsch z Blind Guardian, nadväzujú na tradíciu Queen, a nahrávajú viachlasné vokály, vytvárajúc tak zborový efekt.

### Motívy textov

Powermetalové motívy sú také rozmanité, ako je aj celý heavy metal. Venujú sa fantázii a mytológii, priateľstvu a nádeji, osobným problémom a pocitom, vojne a smrti, či kombinácii spomínaných námetov. Mnohé powermetalové skupiny založili svoje konceptuálne albumy na fantazijných knižkách a národných eposoch; napríklad Blind Guardian postavili svoj *Nightfall in Middle-Earth* na knižke Silmarillion od Tolkiena a Kamelot založili svoje albumy *Epica* a *The Black Halo* na Goetheho Faustovi. Historické vojny inšpirovali početné skupiny, ako Sabaton, Grave Digger alebo HammerFall. Niektoré kapely napísali svoje vlastné imaginárne príbehy, napr. *Emerald Sword Saga* a *The Dark Secret Saga* od Rhapsody of Fire, *Something Wicked Saga* od Iced Earth či *Avantasia* od Tobiasa Sammeta z Edguy. Mnohé inak typické metalové námety ako sú náboženstvo (Powerwolf) a politika nebývajú tiež opomínané, avšak oproti iným témam sa vyskytujú len zriedka.

### Inštrumentálna stránka

V power metale sa využívajú tradičné heavymetalové nástroje: elektrické gitary, basgitary, bicie a klávesy. Na rozdiel od iných metalových odnoží však využíva pomalšie akordové progresie a harmonické tempo. Zaručené sú takisto rýchle a technicky náročné gitarové sóla. Zvuk basgitary obyčajne zaniká na pozadí silne skreslených gitár.

Väčšina powermetalových bubeníkov používa dvojkopákové bicie, čím docieľujú zvýšenú rýchlosť a rytmickosť. 

V rámci power metalu sa používajú klávesové nástroje. Medzi najznámejšie kapely, ktoré do svojej hudby zakomponovali klávesy, patria Nightwish a Rhapsody of Fire. Niekedy iba dotvárajú atmosféru, no inde sú dôležitou súčasťou celkového prejavu.

Štýly power metalu
------------------

### Európsky power metal

V polovici 80. rokov, európske skupiny ako nemeckí Helloween a švédski Europe do zvuku skladieb dodali ešte väčší dôraz na melodiku. Aj keď sa Europe neskôr priklonili skôr k hard rocku, tak ich prvé albumy boli dôležité pre vývoj power metalu, a nové powermetalové kapely ich pravidelne označujú za významné. Helloween zmiešali rýchlosť speed metalu s melodikou a pridali spev podobný Iron Maiden. Ich albumy „Keeper of the Seven Keys, Part 1" (1987) a „Keeper of the Seven Keys, Part 2" (1988) sa radia k míľnikom žánru. Nasledovne sa tento štýl rozšíril po celom kontinente (predovšetkým do Fínska) i celosvetovo, aj keď je v USA, Veľkej Británii a iných anglicky hovoriacich krajinách pomerne nepopulárny.

### Americký power metal

Americký power metal je, podobne ako európsky, ovplyvnený skupinami ako Rainbow (pozri Dio), Iron Maiden, Judas Priest, Savatage a Queensrÿche. Preto sú americké kapely Iced Earth a Symphony X považované za nasledovníkov tohto štýlu, ale tiež sa tvrdí, že ich tempo skončilo alebo splynulo so štýlmi, ktoré sú známe ako thrash metal a európsky power metal. Skupiny z 80. rokov ako Lizzy Borden a Savage Grace na jednej strane a na strane druhej Sanctuary, Crimson Glory, Liege Lord, Jag Panzer a ďalšie predstavujú americký power metal. Iné hlasy tvrdia, že medzi priekopníkov žánru v Amerike patria skôr newyorskí Manowar a Virgin Steele alebo Symphony X z New Jersey.

**Skupiny**

1. Accept
2. Amaranthe
3. Alestorm
4. Dark Moor
5. Dio
6. Dragon Force
7. Dungeon
8. Epica
9. Empyria
10. Epidemia
11. Freedom Call
12. Gamma Ray
13. Gloryhammer
14. HammerFall
15. Helloween
16. Iron Maiden
17. Judas Priest
18. Metal Church
19. Manilla Road
20. Nightwish
21. Pagans Mind
22. Primal Fear
23. Powerwolf
24. Rage
25. Sabaton
26. Scorpions
27. Vanishing Point
28. Warcry

Referencie
----------

1. ↑  Neo-classical & Power Metal (progrockandmetal.net)
2. ↑  SHARPE-YOUNG, Garry. *A–Z of Power Metal*. [s.l.] : Cherry Red Books, 2003. ISBN 978-1-901447-13-2.  "Riffs became labyrinthine, vocals scorched higher altitudes—and they even managed to crank out some more volume."
3. ↑  Power Metal (guitarmasterclass.net)
4. ↑  Dunn, Sam. *"Metal Evolution, Episode 110: Power metal"* [online]. VH1, [cit. 2012-07-02]. Dostupné online.
5. ↑  *Metal - A Headbanger's Journey*, DVD, ASIN B000FS9OZY (2005).
6. ↑  What Is Power Metal? (about.com)
7. ↑  Stagno, Mike. *Hatebreeder review* [online]. Sputnikmusic, [cit. 2011-10-13]. Dostupné online.
8. ↑  Stagno, Mike. *Wintersun review* [online]. Sputnik Music, [cit. 2012-01-04]. Dostupné online.
9. ↑  Helloween cover Queen's song 'Sheer Heart Attack' (Blabbermouth net)
10. ↑
11. ↑

Literatúra
----------

* Sharpe-Young, Garry (2003). *A-Z of Power Metal*. Rockdetector Series. Cherry Red Books. str. 464. ISBN 978-1-901447-13-2
* Dio, Ronnie James; Bukszpan, Daniel (2003). *The Encyclopedia of Heavy Metal*. Barnes & Noble Publishing. str. 300. ISBN 0-7607-4218-9
* Kahn-Harris, Keith (2007). *Extreme metal: music and culture on the edge*. Rockdetector Series. Berg Publishers. str. 194. ISBN 1-84520-399-2

Pozri aj
--------

* Progresívny metal
* Symfonický metal

Zdroj
-----

*Tento článok je čiastočný alebo úplný preklad článku Power metal na anglickej Wikipédii.*

| * z
* d
* u
Heavy metal |
| --- |
| Subžánre | 
* Alternatívny metal
* Black metal
* Cello rock
* Celtic metal
* Crossover thrash
* Crust punk
* Deathgrind
* Death metal
* Death ’n’ roll
* Deathcore
* Death/doom
* Djent
* Doom metal
* Drone metal
* Extrémny metal
* Experimentálny metal
* Folk metal
* Funeral doom
* Funk metal
* Glam metal
* Goregrind
* Gotický metal
* Grindcore
* Groove metal
* Industriálny metal
* Kresťanský metal
* Latin metal
* Mathcore
* Medieval metal
* Metalcore
* Neoklasický metal
* Nintendocore
* Nu metal
* Pagan metal
* Pornogrind
* Post-metal
* Power metal
* Progresívny metal
* Punk metal
* Rap metal
* Sludge metal
* Speed metal
* Stoner metal
* Symfonický black metal
* Symfonický metal
* Technický death metal
* Thrash metal
* Tradičný heavy metal
* Unblack metal
* Viking metal

 |
| Významné scény | 
* Austrálsky heavy metal
* Bay Arena thrash metal
* Brazílsky thrash metal
* Germánsky thrash metal
* Gothenburg metal
* Neue Deutsche Härte
* Nová vlna amerického heavy metalu
* Nová vlna britského heavy metalu
* Švédsky death metal

 |
| Pôvod v žánroch | 
* Blues rock
* Psychedelický rock
* Hard rock

 |
| **Zoznam štýlov heavy metalu** |